ဒါကို မယုံကြည်နိုင်ဘူး
မိုတီက ဒီလိုလုပ်မှာမဟုတ်ဘူး
သူက အပြစ်ကင်းစင်တယ်
မိုတီရဲ့နာမည်က စာထဲမှာပါတဲ့အတွက်
သေသွားတဲ့သူ မောင်းမဆောင်ကိုလာတာ သူခေါ်လို့ပဲပေါ့
စာထဲမှာ ပြောထားတာနဲ့ပဲ သူ့မှာအပြစ်ရှိတယ်လို့ သက်သေမပြ..
ဒီနေရာက အမှန်တရားအတွက် ငြင်းခုန်ဖို့အတွက် နေရာမဟုတ်ဘူး
ဒီကိစ္စကို မနက်ဖြန် အထူးစစ်ဆေးမှုလုပ်ပြီး ဆုံးဖြတ်မယ်
မိုတီကလည်း သူ့ရဲ့ထွက်ဆိုချက်ကို ပြောနိုင်မယ်
- သွားမယ် မိုတီ - မိဖုရားဂျိုဓာ
ခွင့်ပြုမယ်ဆိုရင် မိုတီနဲ့ နှစ်ယောက်တည်း စကားပြောချင်ပါတယ်
မနက်ဖြန် အထူးစစ်ဆေးမှုမလုပ်ခင်
စစ်ဆေးမှုရဲ့စည်းမျဉ်းတွေကို သိစေချင်လို့ပါ
သွားလို့ရပါပြီ
စကားပြောပြီးတာနဲ့ ပြန်ပို့ပေးပါ့မယ်
မနက်ဖြန် အထူးစစ်ဆေးမှုမှာ
အရှင်က မေးခွန်းတွေမေးလိမ့်မယ်
မမေးခင်မှာ
ငါ့ကို ဖြစ်ကြောင်းကုန်စဉ် ပြောပြစေချင်တယ်
နင့်ကို ကူညီချင်ကူညီနိုင်မှာပေါ့
မဟာမန်ဂ
ကျွန်မ ဘာအမှားမှမလုပ်ပါဘူး
သေသွားတဲ့သူကိုလည်း မသိပါဘူး မဟာမန်ဂ
ကျွန်မ အမှန်အတိုင်းပြောချင်ပါတယ်
ကြောက်မနေဘဲ ပြောပါ
သူက..
နောက်ကနေ လိုက်လာတာ
ကျွန်မ ဘာမှမလုပ်ပါဘူး
ဆက်ပြောပါဦး
သူ..
သူက
အာဒမ်ခန်ပါ
ရှင့်ရဲ့သားက ကျွန်မနောက်လိုက်လာတာပါ
ဘာပြောတယ်
ငါ့ရဲ့သား အာဒမ်ခန်ကလား
ဒါတွေအကုန် သူလုပ်တာလား
ဟုတ်ပါတယ်
လူကြည့်မှားတာတော့ မဟုတ်ပါဘူးနော်
မဟုတ်ပါဘူး
အမှန်အတိုင်းပြောတာပါ
ကျွန်မလက်ကို အတင်းဆွဲပါတယ်
ကျွန်မလက်ကို ဆွဲပြီးတော့
ကိုယ်ထိလက်ရောက်ကျူးလွန်ဖို့ လုပ်ပါတယ်
လွတ်အောင်ရုန်းပြီး ထွက်ပြေးတော့
ကျွန်မနောက်ကနေ မောင်းမဆောင်ထဲထိ လိုက်လာတာပါ
ကျွန်မပြောတာကိုယုံပါ
ဒီတော့ အရှင့်ကို အကုန်ပြောမယ်ပေါ့
အမှန်အတိုင်းပြောပြီးတော့ ငါ့သား အာဒမ်ခန်အကြောင်းဖော်မယ်ပေါ့
ဟုတ်ပါတယ် အဲဒါက အမှန်တရားပါ
အာဒမ်ခန်အကြောင်း ထုတ်ပြောမှာလား
ငါပြောတဲ့ အမှန်တရားကို နားထောင်ကြည့်
အာဒမ့်အကြောင်း တစ်ယောက်ယောက်ကိုပြောတာနဲ့
မိဖုရားဂျိုဓာ အပြစ်ပေးခံရလိမ့်မယ်
ငါ ဘယ်လောက်ထိ လုပ်နိုင်လဲဆိုတာ
နင်မသိပါဘူး
နင်ပြောလိုက်တာနဲ့
ဂျိုဓာ ဒုက္ခရောက်ပြီသာမှတ်တော့
ဂျိုဓာ့ကို ပျော်စေချင်တယ်ဆိုရင်
နင့်ရဲ့ပါးစပ်ကို ပိတ်ထားလိုက်တာက ပိုကောင်းလိမ့်မယ်
ငါပြောတာကို နားလည်နိုင်လောက်အောင် နင်က ထက်မြက်ပါတယ်
မိုတီက မတရားစွပ်စွဲခံရတာ သူ့မှာ ဘာအပြစ်မှမရှိဘူး
မိုတီ
လာပါဦး
မငိုနဲ့ မိုတီ..ဘာမှမဖြစ်ဘူး
နင်က အပြစ်မရှိဘူးဆိုတာ အမှားမလုပ်ထားဘူးဆိုတာ သိပါတယ်
မဟာမန်ဂက ဘာပြောလဲ
ဂျိုဓာ့ကို ပျော်စေချင်တယ်ဆိုရင်
နင့်ရဲ့ပါးစပ်ကို ပိတ်ထားလိုက်တာက ပိုကောင်းလိမ့်မယ်
ဘာမှမပြောပါဘူး
ကျွန်မကို ကူညီပေးမယ်လို့ ပြောပါတယ်
စစ်ဆေးမှုမှာ အမှန်အတိုင်းပြောဖို့ပြောတယ်
အရမ်းကြောက်တယ် ဂျိုဓာ
ဘာမှမဖြစ်ပါဘူး မိုတီ
ဘာမှမပူနဲ့ ငါရှိတယ်
ငါရှိနေသရွေ့ နင့်ကို ဘယ်သူမှအန္တရာယ်ပေးလို့မရဘူး
နင်သိလား
ငါနဲ့အတူ ငါ့အခန်းထဲမှာ နင်အိပ်လို့ရပါတယ်
ဟုတ်ပြီလား
ဟုတ်ပါပြီ
အာဒမ်..ဒီကနေသွားတော့
မသွားဘူး မယ်မယ် မသွားနိုင်ဘူး
ဘာလို့မသွားနိုင်တာလဲ
ဘာလို့မသွားနိုင်တာလဲ အာဒမ်
နင်တစ်ခုခုဖြစ်သွားရင် ငါဘယ်လိုဖြစ်မလဲဆိုတာ သိရဲ့လား
ငါ့အတွက်စဉ်းစားပေးပါ အာဒမ်
ယူသွား ယူသွား
သွားတော့ ရက်ပိုင်းအတွင်း ဘယ်သူမှမတွေ့စေနဲ့
သွားတော့ သွားတော့လေ အာဒမ်
ရှင် ဘာလို့စိုးရိမ်နေလဲ ကျွန်မသိပါတယ်
ရှင့်မှာက သားတစ်ယောက်ပဲရှိတာလေ
စိုးရိမ်တာပေါ့
သားတစ်ယောက်ရှိနေတော့
စိတ်ထဲမှာ မေးခွန်းပေါင်းစုံ ပေါ်လာစေတယ်လေ
အံ့ဩမသွားပါနဲ့
အာဒမ်ခန်လုပ်တယ်ဆိုတာ ကျွန်မသိတယ်
အာဒမ်ခန် မိုတီ့နောက် ပြေးလိုက်သွားတာ ကျွန်မ ကိုယ်တိုင်မြင်လိုက်တယ်
အဲဒါတင်မကဘူး
မိုတီ့ဆီကရတဲ့ခြုံထည်ကို ခြုံပြီးတော့ မောင်းမဆောင်ထဲ သူဝင်သွားတာ
အဲဒါကိုလည်း ကျွန်မမြင်လိုက်တယ်
အခြွှေအရံမိုတီနဲ့ ရည်ငံနေတာက တခြားတစ်ယောက်ပါ
သက်သေလည်းရှိတယ် သူ့ကိုယ်ပေါ်က စာရှာတွေ့ထားတာ
သူ့ကိုမေတ္တာရှိတဲ့အကြောင်း စာထဲမှာရေးထားတယ်
တော်ပါပေတယ်
သိပ်တော်တဲ့အကွက်ပဲ
ဂျာလာ့ကို မောင်းမဆောင်ထဲ လွှတ်လိုက်တဲ့သူက ကျွန်မပါ
မောင်းမဆောင်ထဲ ခိုးဝင်တဲ့သူကို ဂျာလာ မိသွားစေချင်တာ
ဒါဆို အာဒမ်ခန်ကိုမိအောင်လုပ်ချင်တာ မင်းရဲ့အကြံအစည်ပေါ့
ဂျာလာ့ကို အာဒမ်ခန်အကြောင်း မပြောရသေးပါဘူး
ပြောချင်ရင် ပြောလိုက်ပြီပေါ့
အခုတောင် ပြောလို့ရသေးတယ်
ဒီကိစ္စကို ကျွန်မ လျှို့ဝှက်ထားပေးမှာပါ
ရှင့်ကို ကျွန်မရဲ့သစ္စာရှိကျေးကျွန် ဖြစ်စေချင်တယ်
ငါက လက်မခံဘူးဆိုရင်ကော ဘာဖြစ်မလဲ
အရှင့်ကို ကျွန်မဘာပြောနိုင်လဲ ရှင်မသိပါဘူး
အရှင့်ဆီကိုသွားပြီးတော့
မိုတီ့နောက် အာဒမ်ခန်ပြေးလိုက်တာ မြင်လိုက်တယ်လို့ ပြောမှာလား
သိပ်ဟုတ်တာပေါ့
မိုတီ့ဆီကရတဲ့ခြုံထည်နဲ့
မောင်းမဆောင်ထဲ အာဒမ်ခန်ခိုးဝင်တာကိုရော အရှင့်ကိုပြောမယ်ပေါ့
ပြောရမှာပေါ့
မင်းက မိဖုရားခေါင်ကြီးပဲ
မင်းနဲ့ ဘယ်သူမှမငြင်းခုန်နိုင်ပါဘူး
ဂျာလာ့ကို အကုန်သွားပြောလိုက်ပါ
ပြောပြီးရင် ဘာဖြစ်မယ်ထင်လဲ
ဘာဖြစ်မလဲဆိုတာ ငါပြောလိုက်မယ်
ဂျာလာ့ရဲ့စိတ်ဓာတ်မျိုးနဲ့ဆို မိုတီ့ကို ဘာတစ်ခွန်းမှမေးမှာမဟုတ်ဘူး
မင်းကိုပဲ မေးခွန်းတွေ တရစပ်မေးလိမ့်မယ်
အကြောင်းစုံသိပါလျက်နဲ့ အာဒမ်ခန့်အကြောင်း ဘာလို့မပြောလဲ မေးလိမ့်မယ်
မောင်းမဆောင်က မင်းရဲ့ကွပ်ကဲမှုအောက်ကပဲ
သိရဲ့သားနဲ့ အာဒမ်ခန့်ကို ဘာလို့မတားလဲ
ခွင့်လွှတ်ပါ မိဖုရား
ဂျာလာ့ကို တစ်ခုခုဖုံးကွယ်ထားရင်
အမှန်အတိုင်းမပြောဘဲထားရင် ပြစ်မှုကျူးလွန်တယ်လို့ သူမြင်မယ်ဆိုတာ
မင်းလည်းသိမှာပါ
အာဒမ်ခန်ရဲ့နာမည်ကို ထုတ်ပြောတာနဲ့
အရှင့်ကို ဆန့်ကျင်လိုက်တာပဲ
ဆန့်ကျင်တဲ့သူ သစ္စာမရှိတဲ့သူတွေအတွက် အပြစ်ဒဏ်က..
မင်းက ထက်မြက်တဲ့အတွက် ပြောနေဖို့တောင်မလိုပါဘူး
မဟုတ်ပါဘူး မိဖုရား
ငါ့သားကို ကယ်ချင်လို့ မင်းကိုခြိမ်းခြောက်တယ်လို့ မထင်လိုက်ပါနဲ့
ဆန္ဒရှိရင် ဂျာလာ့ကို အကုန်သွားပြောပြလို့ရတယ်
ပြောပြီးသွားရင်တောင် အာဒမ်ခန် ဘာမှမဖြစ်စေရဘူးလို့
ငါအာမခံရဲတယ်
မင်းကို ရှင်းရှင်းပဲပြောလိုက်မယ်
ငါက မဂိုတိုင်းပြည်အတွက်ပဲ တာဝန်ထမ်းရွက်နေတာ
ငါ့ကို တစ်ယောက်ယောက်က ကျွန်ပြုချင်တယ်ဆိုရင်
အမှားကြီးလုပ်လိုက်တာပဲ
နှုတ်ဆက်ပါတယ်
ဘယ်သူ့ကိုမှမပြောဘူး မပြောဘူး
အမှန်အတိုင်းမပြောဘူး
တစ်ခွန်းမှမပြောဘူး သူ ဘာမှဖြစ်မှာမဟုတ်ဘူး
တစ်ခွန်းမှမပြောဘူး မပြောဘူး
မပြောဘူး မပြောဘူး
မပြောဘူး
- မိုတီ - မပြောဘူး
မိုတီ
ဘာတွေယောင်နေတာလဲ
အိပ်နေရင်းနဲ့ စကားတွေပြောနေတယ်
ငါ့ကိုမပြောဘူးဆိုတာ ဘာလဲ
ဘာမှမဟုတ်ပါဘူး
ကျွန်မ
အိပ်မက်မက်နေတာဖြစ်မယ်
ပြန်အိပ်ပါတော့
မိုတီ ငါ့ကိုဖုံးကွယ်ထားတာရှိတယ်
အဲဒါ ဘာများဖြစ်မလဲ
ကြိုဆိုပါတယ် မိဖုရားကြီး
သမီးတော်နဲ့ တွေ့ရပေမယ့် ဘာလို့ ဒီလောက် ဝမ်းနည်းတဲ့ပုံပေါ်နေတာလဲ
- ဘာလို့လဲ - မျှော်လင့်ချက်မရှိတော့ဘူး ရှာဂူနီဘိုင်
ဂျိုဓာနဲ့ အရှင်ဂျာလာက လင်မယားဆက်ဆံရေးမျိုး မရှိဘူး
သူက ငါ့ကို အမှန်အတိုင်းမသိစေချင်ဘူး
ဒါပေမဲ့ ငါက မိခင်ဖြစ်နေတော့ အဲဒါကို မယုံကြည်ချင်ဘူး
တစ်ခုမှမပြေလည်ဘူး ရှာဂူနီဘိုင်
သမီးတော်က အရမ်းစိတ်ထိခိုက်နေတယ်
ငါ့ကိုပြောခဲ့တယ် မဟုတ်လား
သူမိဖုရားဖြစ်လာမယ်လို့ နင် ငါ့ကိုပြောခဲ့တယ် မဟုတ်လား
သူပျော်ရွှင်ရမယ်လို့ပေါ့
မိဖုရားကြီး..ကလေးဆိုတာ မွေးကတည်းက ပြေးလွှားတတ်တာမဟုတ်ဘူး
အရင်ဆုံး ဝမ်းလျားမှောက်သွားမယ်
ပြီးရင် လေးဘက်ထောက်သွားမယ်
မတ်တတ်ရပ်ဖို့လုပ်တဲ့ အရွယ်မှာတောင် အကြိမ်ကြိမ်လဲကျတတ်တာ
အဲဒါပြီးမှသာ စပြီးပြေးလွှားတာ
ဂျိုဓာနဲ့အရှင့်ရဲ့ကြားက ဆက်ဆံရေးက
လက်ဆက်လိုက်တဲ့အချိန်မှာ လေးဘက်ထောက်အဆင့်ပဲရှိသေးတယ်
အခု အဲဒီဆက်ဆံရေးက အာဂရာမှာ မတ်တတ်ရပ်ဖို့ကြိုးစားနေပြီ
စောင့်ကြည့်လိုက်ပါ
ဒီဆက်ဆံရေးက တည်ငြိမ်သွားမှာပါ
သူ့ဘာသာသူ အဆင်ပြေသွားလိမ့်မယ်
ဘယ်တော့လဲ ရှာဂူနီဘိုင် ဘယ်တော့လဲ
သိပ်မကြာခင်ပေါ့
မျှော်လင့်ချက်မဲ့ခြင်းရဲ့ နောက်ကွယ်က မျှော်လင့်ချက်ရောင်ခြည်လေးကို မမြင်တာပါ
ဂျိုဓာက သူ့ရဲ့ဝမ်းနည်းမှုကို မိဖုရားကြီးမသိအောင် ဖုံးကွယ်ထားတယ်
အရှင်ဂျာလာကလည်း အဲဒါကိုကူညီပေးတယ်
ဒီဆက်ဆံရေးက အဆင်ပြေလာမှာပါ မိဖုရားကြီး
ဂျိုဓာ့ဆီမှာသာ အပ်ထားလိုက်ပါ
ပြီးတော့ ကာလီမယ်တော်ဆီမှာ အပ်နှံထားလိုက်ပါ
မိဖုရား
အထူးစစ်ဆေးရေးလုပ်မယ့်ဆီ မိုတီလာခဲ့ဖို့ အရှင်ပြောလိုက်ပါတယ်
သွားနှင့်ပါ မိုတီ့ကိုခေါ်လာခဲ့မယ်
ခွင့်လွှတ်ပါ မိဖုရား
မိုတီ့ကို ကျွန်တော်မျိုးတို့ခေါ်လာရမယ်လို့ အရှင်က အမိန့်ပေးထားတာပါ
ခေါ်သွားမှဖြစ်မယ်
အားလုံး အသင့်ပြင်ကြပါ
မဂိုလူမျိုးတို့ရဲ့ရေမြေ့သခင်
အိန္ဒိယရဲ့ရှင်ဘုရင်
ဂျာလာလူဒင်မိုဟာမက် ကြွချီလာပါပြီ
မောင်းမဆောင်ထဲ ယောက်ျားဝင်တာက ပြစ်မှုတစ်ခုမှန်း မင်းလည်းသိပါတယ်
ဒါပေမဲ့ မင်းနောက်လိုက်ပြီး မောင်းမဆောင်ထဲ လူတစ်ယောက်ဝင်ခဲ့တယ်
အဲဒါ အမှန်မဟုတ်ပါဘူး
သေသွားတဲ့သူက မင်းခေါ်လို့ မောင်းမဆောင်ထဲ လာရတာပါလို့
စာထဲမှာ အတိအကျဖော်ပြထားတယ်
အားလုံးရဲ့ရှေ့မှာ အဲဒီစာကို ဖတ်ပြစေချင်တယ်
ချစ်ရတဲ့ မိုတီ ခွင့်လွှတ်ပေးပါ မိုတီ
နောက်ဆုံးတစ်ကြိမ် မတွေ့လိုက်ရဘူး
ကျုပ်ကိုသာမိသွားရင် သေဒဏ်ကျမှာ သေချာတယ်
ဒီကနေ အသက်ရှင်လျက် ထွက်သွားဖို့ကလည်း မဖြစ်နိုင်ဘူး
အဲဒါကြောင့် အဆိပ်သောက်လိုက်တာ
အဲဒါမှ မင်းအပေါ် ဘယ်သူမှသံသယမဖြစ်မှာ
ကဲ
ပထမဆုံးနဲ့ နောက်ဆုံးအကြိမ် ခုခံပြောဆိုနိုင်ဖို့ မင်းကိုအခွင့်ပေးမယ်
ကျွန်တော်မျိုးမ..
အဲဒီလူကို မသိဘူးလို့ပဲ ကျွန်တော်မျိုးမပြောချင်ပါတယ်
ကျွန်တော်မျိုးမရဲ့နာမည်ကို ဘာလို့စာထဲထည့်ရေးခဲ့လဲ မသိပါဘူး
မောင်းမဆောင်ထဲလာဖို့ ဘယ်ယောက်ျားကိုမှ မခေါ်ခဲ့ပါဘူး
စကားနဲ့တင် အပြစ်ကင်းကြောင်း သက်သေမပြနိုင်ဘူး
မင်းရဲ့အပြစ်ကင်းစင်ကြောင်းကို သက်သေပြနိုင်မယ့် အထောက်အထားရှိလား
မရှိရင်တော့ အပြစ်ပေးခံဖို့ ပြင်ထားလိုက်တော့
ခွင့်ပြုမယ်ဆိုရင် မိုတီနဲ့ စကားပြောချင်ပါတယ် အရှင်
မိုတီ..ဒါက နင့်ဘဝတစ်ခုတည်းမဟုတ်ဘူး
ငါ့ရဲ့ဘဝဆိုလည်း ဟုတ်တယ်
နင်သာ တစ်ခုခုဖြစ်သွားရင်
ငါ့ကိုယ်ငါ ခွင့်လွှတ်နိုင်မှာမဟုတ်ဘူး
မိုတီ..နင်က ငါ့ရဲ့အခြွေအရံမဟုတ်ဘူး
ငါ့ရဲ့မိတ်ဆွေတစ်ယောက်ပါ
နင့်ရဲ့ဘဝကို ကာကွယ်ဖို့က ငါ့တာဝန်တစ်ခုပဲ
ပြောပါ
ငါ့ကို ဘာဖုံးကွယ်ထားတာလဲ
တောင်းဆိုပါတယ်
ဖြေပါဦး
ဖြေပါ
ကျွန်တော်မျိုးမ အမှန်အတိုင်းလျှောက်တင်ပါ့မယ် အရှင်
အဲဒီနေ့က မောင်းမဆောင်ထဲအထိ နောက်ကနေ လူတစ်ယောက်လိုက်ခဲ့ပါတယ်
အဲဒီလူက မီးဖိုခန်းထဲမှာ သေဆုံးနေတဲ့သူ မဟုတ်ပါဘူး
အတိအကျပြောပါ
မောင်းမဆောင်ထဲအထိ ဘယ်သူလိုက်လာတာလဲ
အာဒမ်ခန်လိုက်လာတာပါ
မင်း ဘယ်သူ့ကိုစွပ်စွဲနေလဲ သိရဲ့လား
အဲဒါအမှန်ပါ
မောင်းမဆောင်ထဲ ဝင်တဲ့သူက အာဒမ်ခန်သာဆိုရင်
မနေ့က ဘာလို့ အမှန်အတိုင်းမပြောတာလဲ
မင်းကလွဲလို့ ကျန်တဲ့သူတွေ ဘာလို့မတွေ့တာလဲ
ဂျာလာ့ကို အကုန်သွားပြောလိုက်ပါ
ပြောပြီးရင် ဘာဖြစ်မယ်ထင်လဲ
ဂျာလာ့ရဲ့စိတ်ဓာတ်မျိုးနဲ့ဆို မိုတီ့ကို ဘာတစ်ခွန်းမှမေးမှာမဟုတ်ဘူး
မင်းကိုပဲ မေးခွန်းတွေ တရစပ်မေးလိမ့်မယ်
အကြောင်းစုံသိပါလျက်နဲ့ အာဒမ်ခန့်အကြောင်း ဘာလို့မပြောလဲ မေးလိမ့်မယ်
မောင်းမဆောင်က မင်းရဲ့ကွပ်ကဲမှုအောက်ကပဲ
သိရဲ့သားနဲ့ အာဒမ်ခန့်ကို ဘာလို့မတားလဲ
ဒွေးတော်..အာဒမ်ခန့်ကို ကျုပ်မေးမြန်းချင်ပါတယ်
အခုချက်ချင်း ဒီကိုလာခဲ့ဖို့ ခေါ်လိုက်ပါ
စိုးရွံ့မိပါတယ် အရှင်
အာဒမ်ခန်က အာဂရာမှာမရှိပါဘူး
လွန်ခဲ့တဲ့နှစ်ရက်က အာဂရာကနေ ထွက်သွားပါပြီ
မာသူရမှာဖြစ်နေတဲ့ အုံကြွမှုကိုထိန်းဖို့ အာဒမ်ခန့်ကို အရှင်လွှတ်လိုက်တယ်လေ
မင်းအတွက် တာဝန်တစ်ခုရှိတယ်
မာသူရမှာရှိတဲ့ပြည်သူတွေကို ဒုက္ခပေးနေတဲ့သူရှိတယ်လို့ ကြားတယ်
တိုင်းပြည်ရဲ့စည်းကမ်းကို ဘယ်သူချိုးဖောက်နေလဲ သွားရှာလာခဲ့
အရှင်..အာဒမ်ခန်သာ မနေ့က မောင်းမဆောင်မှာရှိရင်
ဒီနေ့ မာသူရမှာရှိမှာမဟုတ်ဘူး
ဒီကိစ္စကို စုံစမ်းလို့ရပါတယ်
အမြန်ဆုံး ခြေမြန်တော်တပ်သားကို မာသူရကို အခုလွှတ်လိုက်မယ်
ခြေမြန်တော်တပ်သားက မနက်ဖြန်ညနေဆို ပြန်ရောက်လိမ့်မယ်
အဲဒါဆို အာဒမ်ခန် မာသူရမှာရှိလား မရှိဘူးလား
တရားခံဟုတ်လား မဟုတ်ဘူးလားဆိုတာ အရှင်းသိရလိမ့်မယ်
အာဒမ်ခန်သာ တရားခံဆိုရင် အရှင် ပြစ်ဒဏ်မချမှတ်ခင်ကို
ကျွန်မ မဟာမန်ဂကိုယ်တိုင် ခေါင်းဖြတ်ပစ်မယ်လို့
လူအားလုံးရှေ့မှာ တိုင်တည်ပါတယ်
အာဒမ်ခန်က မာသူရမှာရှိနေရင်တော့
မိဖုရားဂျိုဓာရဲ့အခြွေအရံက
ကျွန်မကို သိက္ခာချဖို့လုပ်တယ်ဆိုတာ သက်သေပြလိုက်တာပဲ
ဟုတ်တာပေါ့
အာဒမ်ခန်က မာသူရမှာလားဆိုတာ စစ်ဆေးဖို့ အမြန်ဆုံးခြေမြန်တော်လွှတ်လိုက်
မနက်ဖြန် ဒီကိစ္စကို ဆုံးဖြတ်ချက်ချမယ်
အဲဒီအချိန်အထိ မိုတီက အကျဉ်းတိုက်ထဲမှာ နေရမယ်
အထူးစစ်ဆေးမှုကို ရပ်နားလိုက်ပြီ
မာသူရကိုသွားဖို့ အာဒမ်ခန့်ကို ဂျာလာခိုင်းလိုက်မှန်း မဟာမန်ဂသိထားပါတယ်
အဲဒီအချက်ကို အခွင့်ကောင်းယူပြီး
အခင်းဖြစ်တဲ့ညမှာပဲ အာဒမ်ခန့်ကို သွားခိုင်းလိုက်တာပါ
တိုင်းပြည်ကိစ္စကို ဝင်စွက်ဖက်လို့မရဘူး ဂျိုဓာ
မိုတီအပြစ်မရှိဘူးဆိုတာတော့ ယုံကြည်ပါတယ်
ဒါပေမဲ့ ခြေမြန်တော်တပ်သား မနက်ဖြန်ပြန်ရောက်တဲ့အထိ စောင့်ရမှာပဲ
သက်သေတွေ အကုန်လုံးက မိုတီ့ကို ထောက်ပြနေတယ်
ဒါဆို အပြစ်ကင်းစင်ကြောင်း သက်သေမပြနိုင်ဘူးဆိုရင်
အပြစ်သားလို့ပဲ သတ်မှတ်လိုက်တာပေါ့ မယ်တော်
ဘယ်ဟုတ်မှာလဲ
သက်သေတွေ အကုန်လုံးက အပြစ်ရှိကြောင်းထောက်ပြနေမှသာ
အပြစ်သားအဖြစ် သတ်မှတ်တာပါ
မင်းရဲ့ဝမ်းနည်းတဲ့စိတ်ကို နားလည်ပါတယ် ဂျိုဓာ
ဒါပေမဲ့ အရှင့်ရဲ့စည်းမျဉ်းကို ဆန့်ကျင်နိုင်တဲ့အခွင့် ငါ့မှာမရှိဘူး
ဒါဆို မိုတီက အပြစ်ကင်းတယ်ဆိုရင်တောင် အပြစ်ပေးခံရမှာပေါ့
မဟုတ်ပါဘူး ဒီကိစ္စကို သေချာစုံစမ်းစစ်ဆေးပြီးတော့
ဂျာလာက ဆုံးဖြတ်ချက်ချမှာပါ
မိုတီနဲ့ တွေ့ချင်တယ်
ဂျာလာနဲ့မယ်တော်အပြင် ဝန်ကြီးဖြစ်တဲ့ မဟာမန်ဂသာလျှင်
အကျဉ်းသားနဲ့ တွေ့ခွင့်ရှိတယ်
ဒါကိုလည်း မကူညီပေးနိုင်ဘူး
ငါပြောတာယုံပါ ဂျိုဓာ
ဂျာလာက စည်းမျဉ်းစည်းကမ်းတွေကို အခိုင်အမာယုံကြည်တဲ့သူပါ
မိုတီသာ အပြစ်ကင်းတယ်ဆိုရင် ဂျာလာက အပြစ်ပေးမှာမဟုတ်ဘူး
နှုတ်ခွန်းဆက်သပါတယ် အရှင်
ရာဇဝတ်သားတစ်ရာ အပြစ်ဒဏ်လွတ်ရင်တောင် အပြစ်မရှိတဲ့သူတစ်ယောက်
အပြစ်ပေးမခံစေရဘူးလို့ မဂိုလူမျိုးတွေက ယုံကြည်တယ်
အမျိုးသမီးတစ်ယောက်ရဲ့ကိစ္စဆိုတော့ ပိုလို့တောင် ဂရုစိုက်ရတယ်
ကျုပ်ကို အမှန်အတိုင်းပြောဖို့ မင်းမှာ အချိန်ရှိသေးတယ်
အာဒမ်ခန့်အပေါ် မင်းရဲ့စွပ်စွဲချက်တွေ မှားသွားတယ်ဆိုရင်
မင်း သေဒဏ်ပေးခံရလိမ့်မယ်
ဒါကြောင့် မနက်ဖြန် ဆုံးဖြတ်ချက်မချခင်မှာ
မင်းကို အခွင့်အရေးထပ်ပေးမယ်
လိမ်ပြောနေတာဆိုရင် ဝန်ခံလိုက်ပါ
အသက်သာဆုံး အပြစ်ဒဏ်ကို စဉ်းစားပေးပါ့မယ်
အပြစ်ဒဏ်ကို ကျွန်တော်မျိုးမ မကြောက်ပါဘူး
အရှင် မမှန်မကန်ဆုံးဖြတ်မိမှာကို ကြောက်တာပါ
ကျုပ်ရဲ့စာနာစိတ်ကို အားနည်းချက်အဖြစ် မမြင်လိုက်ပါနဲ့
အာဒမ်ခန့်အပေါ် မင်းရဲ့စွပ်စွဲချက်သာ မှားယွင်းသွားရင်
မနက်ဖြန် မင်းဘဝရဲ့နောက်ဆုံးနေ့ပဲ
အရှင့်ရဲ့ဩဇာအာဏာ လွှမ်းမိုးပါစေ
အရှင့်ရဲ့အမိန့်ကို နာခံပြီးပါပြီ
သခင်အာဒမ်ခန်က မာသူရမှာရှိပါတယ်
အရှင်စေခိုင်းထားတဲ့အတိုင်း အုံကြွမှုကိုထိန်းချုပ်ရင်း အလုပ်များနေပါတယ်
အဲဒီမှာရှိတဲ့ မြေပိုင်ရှင်တချို့က အတည်ပြုပေးပြီးပါပြီ
အားလုံးကို အထူးညီလာခံလုပ်ဖို့ ချက်ချင်းခေါ်လိုက်ပါ
ကျုပ်စေခိုင်းထားတဲ့အတိုင်း အာဒမ်ခန်က မာသူရမှာဆိုတာ သိလိုက်ရတယ်
မနေ့ညက သူဒီမှာမရှိဘူးဆိုတဲ့ အဓိပ္ပာယ်ပဲ
ဒီတော့ မိုတီ့ကိုတွေ့ဖို့လာတာက သေသွားတဲ့သူလို့ သက်သေပြနေတယ်
ကျုပ်ရဲ့ဒွေးတော်နဲ့ အာဒမ်ခန်ကို သူက မှားယွင်းစွပ်စွဲခဲ့တာ
ဒီတော့ သူ့ကိုအပြစ်ပေးရမယ်
သူ့ရဲ့အပြစ်ဒဏ်အနေနဲ့
ဒီနေ့ပဲ နံရံထဲမှာ အရှင်လတ်လတ်ထည့်ပိတ်မယ်
အရှင်က ဆုံးဖြတ်ချက်ချပြီးပြီ
သူ့ရဲ့ဆုံးဖြတ်ချက်ကို ဘယ်သူမှပြင်လို့မရဘူး
ဆုံးဖြတ်ချက်ကို ဘယ်သူမှပြန်မရုပ်သိမ်းနိုင်ဘူး
သူကိုယ်တိုင် ရုပ်သိမ်းမှရမယ်
ခွင့်လွှတ်ပါ ဂျိုဓာ
ငါက အရှင့်ရဲ့မယ်တော်ဖြစ်ပေမယ့်
ဂျာလာ့ရဲ့ဆုံးဖြတ်ချက်ကို ဝင်စွက်ဖက်လို့မရဘူး
အားလုံးနားထောင်ကြပါ
အိန္ဒိယရဲ့ရှင်ဘုရင် ဂျာလာလူဒင်မိုဟာမက် ကြွချီလာပါပြီ
သေခါနီးလူတစ်ယောက်ကို နောက်ဆုံးဆန္ဒမေးတာက
မဂိုတိုင်းပြည်ရဲ့ထုံးတမ်းတစ်ခုပါ
မင်းရဲ့နောက်ဆုံးဆန္ဒက ဘာများလဲ
အရှင်ပေးနိုင်သလောက် ကျွန်တော်မျိုးမကို ပေးခဲ့ပြီးပါပြီ
ထပ်ပေးစရာမရှိတော့ပါဘူး
ဒီမေးခွန်းကိုမေးဖို့က ကျုပ်တာဝန်မဟုတ်ပါဘူး
ဒါပေမဲ့ မင်းက ကျုပ်ရဲ့မိဖုရားနဲ့ လိုက်လာတဲ့သူ
ကျုပ်ရဲ့ဧည့်သည်ဖြစ်နေလို့ ကျုပ်ကိုယ်တိုင် လာမေးတာပါ
မင်းမှာ နောက်ဆုံးဆန္ဒမရှိဘူးဆိုရင်တော့ အတင်းမတိုက်တွန်းပါဘူး
ခွင့်လွှတ်ပါ ဂျိုဓာ
ကျွန်မရဲ့တာဝန်ကို ကျေပွန်အောင် မထမ်းဆောင်နိုင်ခဲ့ဘူး
အစ်မတော်ကို ကူညီဖေးမဖို့လာခဲ့တာ
အခုတော့ တာဝန်မပြီးဆုံးခင် ထွက်ခွာရတော့မယ်
မိုတီ့အပေါ်မှာ မတရားတာ
ဝမ်းနည်းစရာအကောင်းဆုံးက
ငါ သူ့ကို ကူညီမပေးနိုင်တာပဲ
မိဖုရားဂျိုဓာ
မင်းက အရှင့်ရဲ့မိဖုရားပဲ
သာမန်အခြွှေအရံတစ်ယောက်ရဲ့ အသက်ကို ချမ်းသာပေးဖို့
လူတိုင်းကို လိုက်မတောင်းပန်သင့်ဘူး
မင်း တောင်းပန်နေတဲ့သူတွေကလည်း
အဲဒီအခြွေအရံရဲ့အသက်ကို မကယ်နိုင်ဘူး
ဒါပေမဲ့ ငါ မင်းကိုကူညီပေးနိုင်တယ်
မိဖုရားဂျိုဓာ..သေဖို့ဆိုတာ လွယ်ကူပါတယ်
ဒါပေမဲ့ တဖြည်းဖြည်းရောက်လာတဲ့ သေခြင်းတရားကို ခံစားရတာက
သည်းမခံနိုင်လောက်အောင်ပဲ
နံရံက တဖြည်းဖြည်းမြင့်တက်လာတဲ့အခါ
သေခြင်းတရားရဲ့ အရိပ်မည်းကြီးက မိုတီ့ကို ဝါးမျိုသွားလိမ့်မယ်
နံရံထဲမှာ ထည့်ပိတ်ပြီးပြီးချင်း ချက်ချင်းသေသွားရင်တော့ ကိစ္စမရှိဘူး
အရင်ဆုံး အသက်ရှူကြပ်လာမယ်
ပြီးရင် အသက်ရှူရခက်လာမယ်
ရေဆာလာမယ်
ဒါပေမဲ့ ဘေးပတ်ဝန်းကျင်မှာ အမှောင်အတိဖုံးနေမယ်
မိုတီက အသက်ရှူကြပ်သေမလား ရေဆာပြီးသေမလား စိုးရိမ်စိတ်နဲ့သေမလား
ပြောဖို့ခက်တယ်
တစ်ခုတော့သေချာတယ် မိဖုရားဂျိုဓာ
မိုတီက သေကိုသေမှာ
ဖြည်းဖြည်းချင်း သေသွားမှာ
ဒါက အဆိပ်ပါ
မိုတီ့အတွက်ပေါ့
နံရံထဲ အရှင်လတ်လတ်ထည့်မပိတ်ခင် သူ့ရဲ့နောက်ဆုံးဆန္ဒကို မေးလိမ့်မယ်
မိုတီက မင်းကိုတွေ့ချင်ပါတယ်လို့ ပြောမှာပဲ
သူနဲ့တွေ့တဲ့အခါ ဒီအဆိပ်ကိုပေးလိုက်ပေါ့
အသက်ရှူကြပ်ပြီး နာကျင်စွာ သေဆုံးရတာထက်
ချက်ချင်းသေဆုံးရတာက ပိုကောင်းတယ် မိဖုရားဂျိုဓာ
သူက မင်းအနှစ်သက်ဆုံး အခြွေအရံပဲ
ဒါကြောင့် မင်းနဲ့သူ့အတွက် ငါလုပ်ပေးတာ
ဘာလို့ ဒီလိုလုပ်ရတာလဲ
ဘာလို့ ဒီလောက်နာကျင်အောင် လုပ်ရတာလဲ
လောကမှာ လူနှစ်မျိုးရှိတယ် မိဖုရားဂျိုဓာ
ပထမတစ်မျိုးက ပုရွက်ဆိတ်ကို တွေ့တဲ့အခါ
ကိုက်မှာကို မစိုးရိမ်ဘဲ လွှတ်ပေးလိုက်တဲ့လူမျိုး
ဒုတိယတစ်မျိုးကတော့ ပုရွက်ဆိတ်ကို တွေ့တာနဲ့
သတ်ပစ်လိုက်တဲ့လူမျိုး
ပုရွက်ဆိတ်ကို လွှတ်ပေးလိုက်ရင်
နောက်ပိုင်းမှာ ကရိကထများလိမ့်မယ်
မဟာမန်ဂက ဒုတိယလူမျိုးထဲမှာပါတယ်
တစ်စုံတစ်ယောက်က ငါ့အတွက် အဟန့်အတားဖြစ်ရင်
အဲဒီလူကို သတ်ပစ်မယ်
ဒါကို အမြဲတမ်း အမှတ်ရနေရင်
မင်းအတွက်ကောင်းလိမ့်မယ် မိဖုရားဂျိုဓာ
ဒီနေ့ မိုတီက နံရံထဲထည့်ပိတ်ခံရမှာပါ
အရှင့်လိုပဲ ကျွန်မကိုကာကွယ်ပေးဖို့ သူ ဒီကိုလိုက်လာခဲ့တာ
တခြားအခြွေအရံတွေ အသင့်မဖြစ်သေးတဲ့အချိန်မှာ
မိုတီက ကျွန်မကိုဖေးမပေးခဲ့တယ်
အရှင်..ဒီနေ့တော့ ကျွန်မရဲ့စကားကို နားထောင်ပေးပါ
ကျွန်မကို လမ်းပြပေးပါ
မဟုတ်ရင် တစ်ဘဝလုံး ကျွန်မကိုယ်ကျွန်မ ရင်ဆိုင်နိုင်မှာမဟုတ်ဘူး
လမ်းပြတော်မူပါ အရှင်
ကျွန်တော့်အတွက် အမိန့်စာရေးပေးပါ မိဖုရား
ကစားစရာတွေ ဂေါ်လီလုံးတွေ အချိုမုန့်တွေ အများကြီးလိုချင်တယ်
အရှင်မင်းကြီးကို အမိန့်စာပြချင်ပါတယ်
အသင်က မိဖုရားပဲလေ
ကျွန်တော့်အတွက် အမိန့်စာရေးပေးပါ
မဂိုတိုင်းပြည်ရဲ့တံဆိပ်တော်နဲ့ အရှင့်ရဲ့အမိန့်တော်
ဒီနေ့ စစ်တုရင်ကစားပွဲမှာ အနိုင်ရသူအတွက်
ဘဝမှာ လိုအပ်တဲ့အချိန် လိုအပ်တဲ့အရာကို တောင်းဆိုနိုင်တဲ့အခွင့်
အရှင်ပေးသနားမယ်
ကျေးဇူးကြီးလှပါတယ် အရှင်
ကလေးငယ်အသွင်နဲ့ လာပြီးတော့
မိုတီလွတ်နိုင်မယ့်နည်းလမ်းကို ပြလိုက်တာပဲ
နင် ဘာမှမဖြစ်စေရဘူး မိုတီ
ကာဘူးက မီဇာဟာကင်ရဲ့ နိုင်လိုမင်းထက်ပြုမှုက
ပုန်ကန်မှုတစ်ခုဖြစ်နေပြီ
ကာဘူးဆိုတာ ကျုပ်တို့တိုင်းပြည်ရဲ့ နယ်စပ်ပဲ
ကန်ဒါဟားကို လုံခြုံအောင်ထားတာက
ကျုပ်တို့တိုင်းပြည်ရဲ့ လုံခြုံရေးနဲ့ သိက္ခာအတွက် အရေးကြီးတယ်
သေချာကိုင်တွယ်ဖြေရှင်းမှ
အရင်ကတည်းက အန္တရာယ်နဲ့ကြုံနေရမှန်း မရိပ်မိမှာ
ရပ်လိုက်ပါ မိဖုရား ဘယ်သူမှဝင်ခွင့်မရှိပါဘူး
တားလို့ရရင် တားကြည့်လိုက်လေ
စကားပြောချင်ပါတယ် အရှင်
မိုတီ့ကို နံရံထဲထည့်ပိတ်လို့မရပါဘူး
အကုန်လုံး သွားလို့ရပြီ
မင်းပြောသမျှစကားတိုင်းက ငါ့အပေါ်မှာ သက်ရောက်မှုမရှိဘူး
ငါ့ရဲ့စကားကို ပြန်ရုပ်သိမ်းမှာမဟုတ်ဘူး
မှန်ပါတယ်
ပြောပြီးသားစကားကို ပြန်ရုပ်သိမ်းတာက ရှင်ဘုရင်ရဲ့လုပ်ရပ် မဟုတ်ပါဘူး
အမိန့်စာထဲမှာ ကျွန်မကို ကတိပေးထားခဲ့ပါတယ်
ကျွန်မတောင်းဆိုသမျှ ဖြည့်ဆည်းပေးမယ်လို့ပေါ့
မိုတီ့ရဲ့အသက်ကို ကျွန်မလိုချင်ပါတယ်
မင်းပြောတာမှန်တယ်
ရှင်ဘုရင်ရဲ့စကားထက် ကြီးမြတ်တဲ့အရာမရှိဘူး
မမြင်ရပေမယ့်
အရှင်ရှိနေတာကို ခံစားရပါတယ် အရှင်ခရစ်ရှ်နာ
ဂျိုဓာ့ကို စောင့်ရှောက်ပေးပါ
ရပ်လိုက်
နံရံကိုဖြိုလိုက်
အရှင်က အမိန့်ပေးထားတာပါ
အရှင့်ရဲ့အမိန့်နဲ့ပဲ မိုတီလွတ်သွားပြီ နံရံကိုဖြိုလိုက်
နင် ဘာမှမဖြစ်စေရဘူးလို့ ပြောသားပဲ
အတည်ပြုပြီးသား သတင်းပါ
မိဖုရားဂျိုဓာနဲ့အတူ အကျဉ်းတိုက်ထဲက မိုတီထွက်လာတာ တွေ့တယ်
ကြီးလေးတဲ့ အပြစ်ကို ကျူးလွန်လိုက်တာပဲ မိဖုရားဂျိုဓာ
အရှင်က တိုင်းရေးပြည်ရေးနဲ့ ညီလာခံမှာ အလုပ်များနေတာ
အစောင့်က တားဖို့ကြိုးစားပေမယ့်
မင်းက အတင့်ရဲပြီးတော့ အားလုံးရဲ့ရှေ့ကို ဝင်လာတယ်
အရှင်က သူ့ရဲ့အမိန့်ကို ရုပ်သိမ်းလိုက်ရတာ
မင်းက သာမန်အခြွေအရံတစ်ယောက်ကို လွှတ်ပေးခိုင်းတယ်
မင်း ဘာဖြစ်သွားနိုင်လဲ သိရဲ့လား
ခေါင်းအဖြတ်ခံရနိုင်တယ်
ကျွန်မရဲ့တိုင်းပြည်မှာတော့ လူတွေက ခေါင်းပြတ်မှာမကြောက်ကြဘူး မဟာမန်ဂ
အဲဒါကို ဂုဏ်သိက္ခာတစ်ခုအဖြစ် ယူဆကြတယ်
အရှင့်ရဲ့အမိန့်စာရှိနေသရွေ့
အရှင့်ရဲ့ကတိစကားက အမိန့်စာထက် ကြီးမြတ်တယ်
ကျွန်မမှာ အဲဒီကတိစကားရှိတယ်
နောက်တစ်ခုက
ဒီဘူးကို ပြန်ပေးလိုက်မယ်
မိုတီ့အတွက် မလိုအပ်တော့ဘူးလေ
ဆန္ဒရှိရင်တော့ တခြားသူကို ကူညီပေးလိုက်ပေါ့
တစ်ခုပဲမှတ်ထားပေးပါ
အခြွေအရံတွေပဲ အမိန့်စာလိုတာ
မိဖုရားတွေက မလိုအပ်ဘူး
မင်းက မိဖုရားဖြစ်ရတာ ဂုဏ်ယူနေတာလား
မောင်းမဆောင်ထဲမှာ
မိဖုရား ဘယ်နှယောက်တောင်ရှိလဲ မင်းသိရဲ့လား
မင်းက ဂျာလာ့ရဲ့ငယ်သူငယ်ချင်း မိဖုရားရခေယျလိုမျိုးလည်း မဟုတ်ဘူး
မိဖုရားတန်နာဇ်လောက်လည်း မလှပဘူး
မိဖုရားနာဇီမာလောက်လည်း မထူးချွန်ဘူး
အရှင့်ရဲ့မိဖုရားအဖြစ် ဘယ်လောက်ကြာဦးမလဲ စောင့်ကြည့်တာပေါ့
ကျွန်မက မိဖုရားဖြစ်ဖို့ စိတ်မဝင်စားပါဘူး
မိုတီ့အတွက်ပဲ စိတ်ပူတာ အခု သူအန္တရာယ်ကင်းသွားပြီ
တခြား ဘာမှမလိုချင်တော့ဘူး
မင်းရဲ့ဆွဲဆောင်မှုက ဘာလဲဆိုတာသိလား မိဖုရားဂျိုဓာ
အရှင်က မင်းကိုမရသေးလို့ပါ
အဝတ်အစားအသစ်ဆိုတာ မဝတ်ခင်အထိပဲ သစ်လွင်နေတာ
ဝတ်ပြီးသွားရင် ဟောင်းနွမ်းသွားရော
အဲဒါက ပုရိသတွေရဲ့အကျင့်ပဲ
အရာတိုင်းကို အလေးအနက် ချစ်မြတ်နိုးကြတယ်
ဒါပေမဲ့ သူတို့ပိုင်ဆိုင်ပြီးသွားရင်တော့
စိတ်မဝင်စားကြတော့ဘူး
အရှင်လည်း မင်းကိုပိုင်ဆိုင်ပြီးသွားရင်
မင်းက အဝတ်ဟောင်းတစ်ထည်လို ဖြစ်သွားပြီ
အရှင်က အဝတ်အစားအသစ်လေးတွေ ထပ်ရတဲ့အချိန်မှာပေါ့
အဲဒီအခါ
မဟာမန်ဂဆီကို မင်းလာလိမ့်မယ်
အဲဒီအချိန်ကျမှ မောင်းမဆောင်က မင်းရဲ့နေရာမှန်ကို ပြရသေးတာပေါ့
ရှင်လည်း အမျိုးသမီးတစ်ယောက်ဖြစ်လျက်နဲ့ ဒီလိုပဲတွေးတာလား
ယောက်ျားတွေဆီက ဘာများမျှော်လင့်ရဦးမှာလဲ
မောင်းမဆောင်ထဲမှာ အမျိုးသမီးတွေက အချင်းချင်း မလေးစားဘူး
မချီးမြှောက်ကြဘူး
သူတို့ရဲ့ဂုဏ်သိက္ခာမှမရှိရင်
ဘယ်ယောက်ျားကများ လေးစားမှာလဲ
မာနထောင်လွှားနေလိုက်တာ
မင်းရဲ့မျက်နှာမှာ မာန်မာနတွေအပြည့်ပဲ
နှစ်တွေကြာပြီးလို့ မင်းရဲ့အလှအပတွေ လျော့သွားရင်
မင်းရဲ့မာနနဲ့မျက်နှာကို ကြည့်ချင်ပါသေးတယ်